作者：孔夷
词牌/韵律：南浦

paragraphs: 风悲画角，听单于、三弄落谯门。
投宿征骑，飞雪满孤村。
酒市渐闲灯火，正敲窗、乱叶舞纷纷。
送数声惊雁，下离烟水，嘹唳度寒云。
好在半胧溪月，到如今、无处不销魂。
故国梅花归梦，愁损绿罗裙。
为问暗香闲艳，也相思、万点付啼痕。
算翠屏应是，两眉馀恨倚黄昏。

标签：宋词三百首